
Al2O3-üvegcserép kompozit tulajdonságainak vizsgálata



A Miskolci Egyetem Kerámia- és Szilikátmérnöki Tanszékén végzett laboratóriumi kísérletek során sikerült Al2O3-üvegcserép kompozitot előállítanunk, amit jellemzően az LTCC (Alacsony Hőmérsékleten Hőkezelt Kerámia) technológiával lehet felhasználni úgy, hogy a kiégetés oxigéndús atmoszférában végezhető, alacsonyabb hőmérsékleten.
Az általunk előállított kompozithoz hasonló összetételben gyártanak mikrochip alaplapokat a következő termékekhez: optika, orvostudomány, WiFi, autóipar, szenzorok.
Mint közismert, az üveg kemény, rideg, nagy sűrűségű (kb. 2,5g/cm3), kis szilárdságú amorf anyag. Jó hő- és elektromos szigetelő. Az üvegcserép összetétele, így a tulajdonságai is nagyban függnek a gyártási technológiától, illetve a felhasznált alapanyagok százalékos összetételétől, és a szennyeződésektől is.
Az alumíniumoxid az egyik legelterjedtebb, sokféle célra használható oxidkerámia, mert fizikai és kémiai tulajdonságai sokfajta iparágat ki tud szolgálni.
Kutatásunk során az aluminiumoxidhoz 0, 2, 4, 6, 8 és 10 tömegszázalékban hozzáadott, három különböző szemcsefrakciójú üveg felhasználásával aluminiumoxid-üveg por keverékeket készítettünk, melyekből két különböző sajtoló nyomással a vizsgálatokhoz elvégzéséhez szükséges geometriájú próbatesteket sajtoltunk.
A kiégetést követően vizsgáltuk a fizikai tulajdonságait (vízfelvevő képesség, porozitás, hajlító- és nyomószilárdság, kopásállóság) a bekevert üveg, annak különböző szemcsefrakciójának, valamint mennyiségének és a sajtoló nyomásnak a függvényében. A vizsgálati eredményeket diagram formáiban az előadás során szeretnénk bemutatni.



